Kommissionens forordning (EF) nr. 1216/2001

af 20. juni 2001

om fastsættelse for perioden fra 1. juli 2001 til 30. juni 2002 af gennemførelsesbestemmelserne for toldkontingenterne for oksekød med oprindelse i Estland, Letland og Litauen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 32, stk. 1,

under henvisning til Rådets forordning (EF) nr. 1349/2000 af 19. juni 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Republikken Estland(2), ændret ved forordning (EF) nr. 2677/2000(3), særlig artikel 1, skt. 3,

under henvisning til Rådets forordning (EF) nr. 2341/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Republikken Letland(4), særlig artikel 1, stk. 3,

under henvisning til Rådets forordning (EF) nr. 2766/2000 af 14. december 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Republikken Litauen(5), særlig artikel 1, stk. 3, og

ud fra følgende betragtninger:

(1) Ifølge forordning (EF) nr. 1349/2000, (EF) nr. 2341/2000 og (EF) nr. 2766/2000 skal der åbnes årlige toldkontingenter for oksekødsprodukter. Produkter, der importeres i henhold til disse kontingenter, er, hvis de har oprindelse i Letland eller Litauen, omfattet af en toldnedsættelse på 80 % af tolden i den fælles toldtarif (FTT), og, hvis de har oprindelse i Estland, firtaget for told. Gennemførelsesbestemmelserne for disse kontingenter bør fastsættes for perioden fra 1. juli 2001 til 30. juni 2002.

(2) Der er en vis risiko for spekulation ved ordningen, og derfor må der fastlægges nøjagtige betingelser for de erhvervsdrivendes adgang til den. For at det kan kontrolleres, om betingelserne overholdes, skal ansøgningen indgives i den medlemsstat, hvor importøren er momsregistreret.

(3) Det bør fastsættes, at importrettighederne tildeles efter en betænkningstid, og at de eventuelt nedsættes med en standardprocentsats.

(4) Samtidig med, at der erindres om bestemmelserne i aftalerne for at sikre, at produktets oprindelse er korrekt, bør det fastsættes, at ordningen forvaltes ved hjælp af importlicenser. Det bør med henblik herpå bl.a. fastlægges, hvilke regler der skal gælde for indgivelse af ansøgninger, og hvilke oplysninger der skal være anført i ansøgningerne og licenserne, i givet fald som fravigelse eller supplering af visse bestemmelser i Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter(6), senest ændret ved forordning (EF) nr. 1095/2001(7), og i Kommissionens forordning (EF) nr. 1445/95 af 26. juni 1995 om gennemførelsesbestemmeler for ordningen med import- og eksportlicenser for oksekød og om ophævelse af forordning (EØF) nr. 2377/80(8), senest ændret ved forordning (EF) nr. 24/2001(9).

(5) For at undgå spekulation bør der kun udstedes importlicens for den mængde, som der er tildelt importrettigheder for.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

1. For perioden fra 1. juli 2001 til 30. juni 2002 kan der i henhold til denne forordning importeres:

- 1950 t fersk, kølet eller frosset oksekød henhørende under KN-kode 0201 og 0202 med oprindelse i Litauen, Letland og Estland; kontingentet har løbenummer 09.4561

- 250 t produkter henhørende under KN-kode 1602 50 10 med oprindelse i Letland; kontingentet har løbenummer 09.4562.

2. For de mængder, der er nævnt i stk. 1, fastsættes toldsatserne i den fælles toldtarif således:

- de nedsættes med 80 % for mængder med oprindelse i Litauen og Letland

- de fastsættes til 0 for mængder med oprindelse i Estland.

Artikel 2

1. For at få adgang til de importkontingenter, der er nævnt i artikel 1, skal licensansøgeren være en fysisk eller juridisk person, der ved ansøgningens indgivelse over for medlemsstatens myndigheder skal godtgøre, at han i løbet af de sidste 12 måneder mindst én gang har handlet med oksekød med tredjelande.

2. Ansøgningen om importrettigheder kan kun indgives i den medlemsstat, hvor ansøgeren er momsregistreret.

3. For hver af de produktgrupper, der er nævnt i artikel 1, stk. 1, første eller andet led,

- skal ansøgningen om importrettigheder vedrøre en mængde på mindst 15 t produktvægt, uden at den disponible mængde overskrides

- må der kun indgives en enkelt ansøgning pr. ansøger

- afvises alle ansøgninger for en gruppe, hvis den samme ansøger indgiver mere end én ansøgning for denne gruppe.

Artikel 3

1. Ansøgninger om importrettigheder kan kun indgives fra 6. til 16. juli 2001.

2. Efter kontrol af de forelagte dokumenter meddeler medlemsstaterne Kommissionen listen over ansøgere og de mængder, der er ansøgt om for hvert løbenummer, senest den femte arbejdsdag, efter at ansøgningsfristen er udløbet.

Alle meddelelser, herunder også "ingen ansøgninger", sendes pr. telefax på formularer som vist i bilag I og II.

3. Kommissionen træffer hurtigst muligt for hver produktgruppe, der er omfattet af hvert af leddene i artikel 1, stk. 1 afgørelse om, i hvilket omfang ansøgningerne kan imødekommes. Overskrider ansøgningerne de disponible mængder, fastsætter Kommissionen en standardprocentsats for nedsættelse af de mængder, der er ansøgt om pr. produktgruppe i hvert af leddene i artikel 1, stk. 1.

Artikel 4

1. For at de tildelte mængder kan importeres, skal der fremlægges en eller flere importlicenser.

2. Ansøgninger om importlicens kan kun indgives

- i den medlemsstat, hvor ansøgningen om importrettigheder er indgivet

- af den erhvervsdrivende, som har fået tildelt importrettigheder efter artikel 3, stk. 3. De importrettigheder, som en erhvervsdrivende har fået tildelt, giver ret til importlicens for en mængde, der svarer til de tildelte rettigheder.

3. I licensansøgningen og licensen angives

a) i rubrik 8:

- oprindelsesland, når det drejer sig om artikel 1, stk. 1, første led

- Letland, når det drejer sig om artikel 1, stk. 1, andet led.

Licensen forpligter til import fra et eller flere af de angivne lande

b) i rubrik 16 en af KN-kodegrupperne, der er anført i et og samme led:

- 0201, 0202

- 1602 50 10

c) i rubrik 20 mindst en af følgende angivelser:

- Reglamento (CE) n° 1216/2001

- Forordning (EF) nr. 1216/2001

- Verordnung (EG) Nr. 1216/2001

- Κανονισμός (ΕΚ) αριθ. 1216/2001

- Regulation (EC) No 1216/2001

- Règlement (CE) n° 1216/2001

- Regolamento (CE) n. 1216/2001

- Verordening (EG) nr. 1216/2001

- Regulamento (CE) n.o 1216/2001

- Asetus (EY) n:o 1216/2001

- Förordning (EG) nr 1216/2001

4. Licenserne er gyldige i hele EF.

Artikel 5

Bestemmelserne i forordning (EF) nr. 1291/2000 og (EF) nr. 1445/95 finder anvendelse, jf. dog bestemmelserne i nærværende forordning.

Artikel 6

Produkterne omfattes af den i artikel 1 omhandlede told ved forelæggelse af et varecertifikat EUR.1 udstedt af eksportlandet i henhold til bestemmelserne i protokol 3, der er knyttet som bilag til Europaaftalerne med de baltiske lande, eller en erklæring, som er udfærdiget af eksportøren i henhold til bestemmelserne i nævnte protokol.

Artikel 7

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. juni 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 155 af 28.6.2000, s. 1.

(3) EFT L 308 af 8.12.2000, s. 7.

(4) EFT L 271 af 24.10.2000, s. 7.

(5) EFT L 321 af 19.12.2000, s. 8.

(6) EFT L 152 af 24.6.2000, s. 1.

(7) EFT L 150 af 6.6.2001, s. 25.

(8) EFT L 143 af 27.6.1995, s. 35.

(9) EFT L 3 af 6.1.2001, s. 9.

BILAG I

Fax (32-2) 296 60 27

Anvendelse af forordning (EF) nr. 1216/2001

Løbenummer: 09.4561

>PIC FILE= "L_2001165DA.003202.TIF">

BILAG II

Fax (32-2) 296 60 27

Anvendelse af forordning (EF) nr. 1216/2001

Løbenummer: 09.4562

>PIC FILE= "L_2001165DA.003302.TIF">